
న్యూఢిల్లీ : నిఘా వర్గాలు తీవ్ర హెచ్చరికలు చేస్తున్నప్పటికీ భద్రతా లోపాలు కొట్టొచ్చినట్లు కనిపిస్తున్నాయి. ఇందిరాగాంధీ అంతర్జాతీయ విమానాశ్రయంలో ఈ విషయం స్పష్టంగా నిర్థారణ అయింది. ఓ ప్రయాణికుడు వంటగదిలో ఉపయోగించే కత్తితో స్వేచ్ఛగా స్పైస్జెడ్ విమానం ఎక్కాడు. ఆ కత్తిని తోటి ప్రయాణికుడికి చూపించాడు. అప్పటికి మేలుకున్న విమాన సిబ్బంది ఆ ప్రయాణికుడిని దించేసి, విమానాశ్రయంలోని పోలీస్ స్టేషన్లో అప్పగించారు.విమానంలోకి ఆయుధాలను తీసుకెళ్ళకూడదనే నిబంధన ఉంది. ఈ ప్రయాణికుడు చాకుతో విమానంలోకి ఎలా వెళ్ళగలిగాడని అందరూ ఆశ్చర్యపోతున్నారు. భద్రతాపరమైన తనిఖీలు, సీఐఎస్ఎఫ్ పర్యవేక్షణ ఉన్నప్పటికీ ఆయనను గుర్తించలేకపోయారని అంటున్నారు. ఈ వ్యక్తి తన చేతి సంచీలో ఈ కత్తిని పెట్టుకుని విమానం ఎక్కినట్లు తెలుస్తోంది. ఢిల్లీ నుంచి గోవా వెళ్తున్న ఈ విమానంలో కేంద్ర మంత్రి జితేంద్ర సింగ్ కూడా ఉన్నట్లు సమాచారం.ఈ వ్యక్తిని పోలీసులకు అప్పగించిన తర్వాత విమానంలో మరోసారి తనిఖీలు నిర్వహించారు. అనంతరం విమానం గోవా బయల్దేరింది.

newdhilly : nigha vargaalu teevra heccharikalu chestunnappatiki bhadrata lopalu kottochinatlu kanipistunnaayi. indiraagaandhii antarjaatiiya vimaanaasrayamlo ee vishayam spashtamgaa nirthaarana ayindi. oo prayaanikudu vantagadilo upayoginche kattito swechhagaa spisesed vimanam ekkaadu. aa kattini thoti prayaanikudiki chuupimchaadu. appatiki melukunna vimana sibbandi aa prayaanikudini dinchesi, vimaanaasrayamlooni polies stationlo appaginchaaru.vimaanamloki aayudhaalanu teesukellakoodadane nibandhana undi. ee prayaanikudu chaakutho vimaanamloki ela vellagaligaadani andaruu aascharyapotunnaaru. bhadrataaparamaina tanikheelu, cisf paryavekshana unnappatikii aayananu gurtinchalekapoyarani antunnaru. ee vyakti tana cheti sancheelo ee kattini pettukuni vimanam ekkinatlu telustondi. dhilli nunchi gova veltunna ee vimaanamlo kendra mantri jitendra sing kuudaa unnatlu samacharam.ee vyaktini polisulaku appaginchina tarvaata vimaanamlo marosari tanikheelu nirvahinchaaru. anantaram vimanam gova bayalderindi.